Sent Joan le Nòu

**Sent Joan le Nòu** (*L'Union* en francés) es una comuna lengadociana del departament francés de la Nauta Garona e de la region d', ancianament de Miègjorn-Pirenèus.

## Geografia
Comuna de l'airal urban de Tolosa situada dins son pòl urban en banlèga Nòrd-Èst de Tolosa.
 
### Accès
* Per l'autostrada A68 sortida 01,
* Pel periferic Èst sortida 14.
### Perimètre del territòri

## Toponimia
*Sent Joan* representa *Johannes*, nom de Sent Joan Baptista e de l'apòstol Joan
. 
Le vocable de la glèisa es Sent Joan Baptista. La glèisa de Sent Joan le Vièlh èra comuna a las doás comunas actualas, mes al sègle XIX bastiguèron una novèla glèisa Sent Joan Baptista, çò que justifica l'adjectiu.

Aquela comuna es benlèu la qu'a cambiat mai sovent de nom de tota Occitània. A la començança, n'èran doas *Bèlvéser* e *Lacornaudric* que fusionèron jol nom de "Saint-Jean-de-Kyrié-Éleyson" pendent la Revolucion. Un an pus tard, se decidiguèt de ne remplaçar lo nom per "l'Union". Al cap d'un temps, se'n dessepara Sent Joan le Vièlh (en francés, "Saint-Jean" tot cort). Çò mai confús dins tot aquò es que, uèi, i a de gents que dison "Saint-Jean-de-l'Union" per parlar tant de l'una coma de l'autra de las doas comunas.

## Istòria
Las doás comunautats de *Belbèze* (Bèlvéser) e de *Lacournaudric* (etimologia evidenta *La Cort n'Audric*, *La Cort (de) n'Audric* = la proprietat del sénher Audric) venguèron, çò sembla, de comunas, puèi formèron per arrestat del directòri del departament del 12 de març 1791, una sola comuna, *Saint-Jean-de-Kyrie-Eleison* (del nom de la parròquia comuna, exactament Sent Joan Baptista). La Cort n'Audric èra situada al nòrd de la RN 88, Bèlvéser al sud. *Saint-Jean-de-Kyrie-Eleison* prenguèt lo nom de *L'Union* le 20 de nivôse an II (19 de genièr 1794). Per arrestat prefectoral del 4 de decembre 1868, L'Union fosquèc despartida en doás comunas *L'Union* (Sent Joan le Nòu) e *Saint-Jean* (Sent Joan le Vièlh). En 1790, lo canton èra de Tolosa, en l'an IX, Tolosa-centre, en 1973, Tolosa-15 (ara, Tolosa-9). 

*Belbèze* o *Belbèze-lès-Toulouse* (doncas Bèlvéser o Bèlvéser de Tolosa), atal coma *La Cournaudric* (La Cort n'Audric) èra de la diocèsi civila de Tolosa, doncas de la província de Lengadòc, de la generalitat de Tolosa, de l'archidiocèsi de Tolosa e de la senescauciá de Tolosa. En 1790, las comunas èran del canton de Tolosa, fusionèron jol nom de *Saint-Jean de Kyrie-Eleison*, del nom de la parròquia, puèi *L'Union* en l'an II (1794) 

Le nom francés, *L'Union,* tira son nom de sas originas : la comuna foguèt constituida dins las annadas 1790 per la fusion dels masatges de Bèlvéser e de La Cort n'Audric.

Lo nom d'origina, popular e occitan es diferent : Sent Joan le Nòu.

Pendent la retirada d'Espanha de tropas napoleonianas jos los ordres del marescal Solt, lo territòri de la comuna foguèt lo teatre de combats entre aquelas tropas e las del duc de Wellington lançadas a lor perseguida, fins a se fixar a Bèlmont (batalha de Tolosa (1814)).

## Administracion

* Abans la refòrma cantonala de 2014, aplicada en 2015, la comuna èra del canton de Tolosa-15; es ara del canton de Tolosa-9.

## Demografia

* 1793 : Bèlvéser de Tolosa; a partir de 1800, fusion ambe La Cort n'Audric (656 abitants en 1793); 1866 : Sent Joan le Vièlh comptat a part, puèi comuna en 1868 .
* En  la populacion èra de  abitants e la densitat èra de  ab/km².

## Lòcs e monuments
* A Sent Joan le Nòu i a un olivièr millenari, sus la plaça de la vila.
* La Granda ala de Sent Joan le Nòu es una granda sala d'espectacle, lòc de forums o d'autres exposicions
* La glèisa d'estil neogotic meridional es del vocable de Sent Joan Baptista, coma l'anciana glèisa comuna a Bèlvéser e La Cort n'Audric, ara dins Sent Joan le Vièlh.

L'Union - olivier millénaire.jpg|olivièr millenari
L'Union - Monument aux morts.jpg| 
L'Union - Château de Malpagat - 20110407 (1).jpg| 
L'Union - Eglise extérieur.jpg| 
L'Union - Eglise extérieur - Le clocher.jpg| 
L'Union L'églie- Interieur.jpg| 
L'Union - Eglise Autel.jpg| 


## Ligams extèrnes
* Siti de la vila de L'Union
* lunion31, Autre site sus L'Union
* L'Union sul site de l'IGN

## Personalitats ligadas a la comuna
* Jean-Luc Reichmann, animator de televison
* Sylvia Pinel, deputada de Tarn e Garona

## referéncias